17.4.

Dragi trećaši!

Danas idemo dalje. Opet vam šaljem link gdje učiteljica objašnjava, korak po korak, što ćemo danas raditi. Na početku učiteljica provjerava zadaću. Vi to preskočite, jer će to biti današnja zadaća. Kada ju riješite, vratite se na početak ovog videa i provjerite koliko ste bili uspješni (a vjerujem da ćete sve točno riješiti).

<https://www.youtube.com/watch?v=1Fdj8cB2gEM>

Open your books on page 62 i 63. Pogledajte riječi, prođite s učiteljicom, ponovite i u bilježnicu napišite

Schoolwork 17th April

Seasons (Godišnja doba)

spring – proljeće

summer – ljeto

autumn – jesen

winter – zima

fly a kite – puštati zmaja

(ostale riječi)

…..

Zatim ćete pogledati filmić teksta Flying kites (Puštanje zmajeva).

Zatim ćete poslušati i ponoviti za njima.

Nakon toga učiteljica će čitati rečenice, ali će u svakoj rečenici jednu riječ izostaviti, a umjesto nje će reći sausage (kobasica). Vaš je zadatak da pratite tekst (ide po redu) i kažete na glas koja riječ ide umjesto sausage.

Učiteljica zatim na hrvatskom čita rečenice, a vi ih pronalazite i čitate na glas. Ako vam ide prebrzo stisnite stop, pročitajte, a nakon toga provjerite jeste li bili u pravu.

Učiteljica nakon toga čita rečenicu po rečenicu i prevodi. Pratite i ponavljajte za njom!

Tekst na strani 56 ili ovaj tekst će biti za odgovaranje kada se vratimo u školu, pa vježbajte.

Zatim riješite zadatak 2 – nadopunite rečenice riječima koje nedostaju, a zatim provjerite u nastavku videa točnost.

Prisjetite se što smo zadnji puta pisali – što ide poslije I, he/she/it, i we/you/they. Ide am, is i are i rekli smo da na glagol dodajemo nastavak -ing. Učiteljica u nastavku videa objašnjava kako ćemo reći niječni oblik. Kao i uvijek u engleskom jeziku za tvorbu niječnog oblika uvijek dodamo not. Opet postoje duži i kraći oblik, a koji ćete vi koristiti ovisi samo o vama. Bitno je da napišete točno.

Npr. He is flying a kite. On pušta zmaja.

 He is not (isn't) flying a kite. On ne pušta zmaja.

Pitanja u engleskom jeziku postavljamo tako da u izjavnoj rečenici zamijenimo mjesta prvim dvjema riječima (sjetite se kako prebacujem jednu ruku preko druge dok to objašnjavam 😊)

Npr. We are going to school. Mi idemo u školu.

 Are we going to school? Idemo li mi u školu?

Kratke odgovore dajemo kao i uvijek. Odgovor treba imati 3 riječi. Sjećate se?

1. riječ – DA ili NE
2. riječ – na koga se odnosi
3. riječ – prva riječ iz pitanja ako je jesna, a ako je niječna onda joj još dodamo not

npr. Are we going to school?

 Yes, we are.

 No, we are not (aren't).

Pripazite samo kada se radi u pitanju o you (ti). Netko pita vas, a onda odgovarate vi sa ja, a ne sa ti! Kada se radi o više ljudi, pa se postavlja pitanje sa you onda u odgovoru odgovaramo sa we jer se radi o više ljudi (mi).

Are you reading? Yes, I am. (Čitaš li ti? Da ja čitam?)

Are you playing football boys? Yes, we are. (Igrate li nogomet dječaci. Da, mi igramo)

U bilježnicu zapišite ispod godišnjih doba i radnji.

I am fishing.

Am I fishing?

Yes, I am.

No, I am not. (I'm not) (amn't ne postoji)

He is flying a kite.

Is he flying a kite?

Yes, he is.

No, he is not (isn't)

We are going to school.

Are we going to school?

Yes, we are.

No, we are not (aren't).

Nakon toga probajte sami riješiti u udžbeniku na strani 63 3.zadatak. Pročitajte sami, razmislite, riješite, a zatim uz pomoć učiteljice provjerite jeste li dobro riješili.

Zatim poslušajte uputu za rješavanje 4. zadatka. Prvo ćete postaviti pitanje na postavljenu sliku, a zatim ćete na njega odgovoriti. Nakon toga ćete provjeriti točnost.

U petom zadatku učiteljica vam zadaje zadatak za vježbu vašeg pamćenja. Dobro promotrite obje slike i probajte zapamtiti što djeca rade prvo na jednoj slici, a zatim na drugoj. Probajte to sve reći na engleskom pazeći da koristite Lilly/Jake is …..ing. Koliko ste imali točnih odgovora?

Za zadaću ispod svega napisanog u bilježnice odaberite ili sliku A ili sliku B te ono što ste pamtili da djeca rade, napišite. Naravno da se ovoga puta možete koristiti vašim udžbenicima.

A u radnoj bilježnici zadaća je na strani 50 – potrebno je poslušati i staviti kvačicu ispod točne sličice. Poslušajte sličicu po sličicu i stavite √, a zatim provjerite. Ispod toga je zadatak sa Stickersima – dobro pročitajte što piše, a zatim zalijepite pravi sticker na odgovarajuće mjesto. Probajte riješiti sami, a zatim provjerite.

Na strani 51 potrebno je pročitati tekst i spojiti ga sa odgovarajućom slikom. Probajte sami, a zatim poslušajte tekst i provjerite točnost. Tekstove možete i sami još jednom za vježbu pročitati na glas.

Zadaću koju je učiteljica zadala ne rješavate.